
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 724 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Ομάδας Στήριξης για την εφαρμογή 
του Προγράμματος «ΠΟΛΙΤΕΙΑ» στην Κεντρική 
Υπηρεσία του Υπουργείου Εσωτερικών, Δημόσιας 

Διοίκησης και Αποκέντρωσης.1 

Μεταβίβαση αρμοδιότητας ανάθεσης ενεργειών 
Εθνικής Τεχνικής Βοήθειας-Στήριξης, στο 
Υπουργείο Αγροτικής Ανάπτυξης Ειδική 
Γραμματεία Προγραμματισμού και Εφαρμογών 

Γ ΚΠΣ».2 

Έγκριση εκποίησης αναταλλαγής του υπηρεσιακού 
Αυτ/του της Ελληνικής Πρεσβείας στο Κουβεϊτ 3 
Αύξηση του παρεχόμενου εφάπαξ βοηθήματος από 

το Ταμείο Προνοίας Δικαστικών Επιμελητών. 4 

Ατομικός - ιδιωτικός οπλισμός υπαλλήλων εξωτερικής 

φρούρησης καταστημάτων κράτησης. 5 

Διορισμός μελών του Δ.Σ. του Εθνικού Θεάτρου. 6 

Σύσταση θέσεων στον «Οργανισμό Τουριστικής 
Εκπαίδευσης και Κατάρτισης (ΟΤΕΚ)» κατ’ 

εφαρμογή του π.δ. 164/2004. 7 

Σύσταση θέσεων στον «Οργανισμό Τουριστικής 
Εκπαίδευσης και Κατάρτισης (ΟΤΕΚ)» κατ’ 
εφαρμογή του π.δ.164/2004. 8 


ΑΠΟΦΑΣΕΙ Σ 

Αριθ. 23499 (1) 

Συγκρότηση Ομάδας Στήριξης για την εφαρμογή του 
Προγράμματος «ΠΟΛΙΤΕΙΑ» στην Κεντρική Υπηρεσία 
του Υπουργείου Εσωτερικών, Δημόσιας Διοίκησης 
και Αποκέντρωσης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του Προεδρικού διατάγματος 49/1988 
«Περί Οργανισμού του Υπουργείου Εσωτερικών όπως συ¬ 
μπληρώθηκε και τροποποιήθηκε μεταγενέστερα» (Α 18). 

2. Τις διατάξεις του άρθρου 4 του ν. 2880/2001 (Α 9) 
«Πρόγραμμα «ΠΟΛΙΤΕΙΑ» για τη μεταρρύθμιση και τον 
εκσυγχρονισμό της Δημόσιας Διοίκησης και άλλες δι- 

ατάξεις», όπως αντικαταστάθηκε με το άρθρο 17 του 
ν.3345/2005 (Α; 138) «Οικονομικά θέματα Νομαρχιακών 
Αυτοδιοικήσεων και ρύθμιση διοικητικών θεμάτων». 

3. Την υπ’ αριθμ. 15453/5.8.2005 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Οικονομίας και Οικονομικών (Β1120) «Κανο¬ 
νισμός Εφαρμογής του Προγράμματος «ΠΟΛΙΤΕΙΑ». 

4. Την υπ’ αριθμ. 8/6.4.2005 Πράξη του Υπουργικού 
Συμβουλίου με θέμα: Έγκριση του Ε.Π. «ΠΟΛΙΤΕΙΑ» για 
την τριετία 2005-2007. 

5. Τις διατάξεις του άρθρου 18, παρ. 18 του ν. 2503/1997 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις» (Α 107). 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, καθόσον η σχετική δαπάνη θα 
προκύψει με την απόφαση καθορισμού αποζημίωσης 
των μελών της Ομάδας Στήριξης. 

7. Την ανάγκη συγκρότησης Ομάδας Στήριξης για 
την εφαρμογή του Προγράμματος «ΠΟΛΙΤΕΙΑ» στην 
Κεντρική Υπηρεσία του Υπουργείου Εσωτερικών, Δη¬ 
μόσιας Διοίκησης και Αποκέντρωσης, προκειμένου να 
υποβοηθηθεί η εκτέλεση των έργων που εντάχθηκαν 
στο ανωτέρω Πρόγραμμα, αποφασίζουμε: 

Συγκροτούμε, στην Κεντρική Υπηρεσία του Υπουργεί¬ 
ου Εσωτερικών, Δημόσιας Διοίκησης και Αποκέντρω¬ 
σης, Ομάδα Στήριξης Φορέα, για την εφαρμογή του 
Προγράμματος «ΠΟΛΙΤΕΙΑ», η οποία αποτελείται από 
πέντε (5) μέλη. Το πέμπτο μέλος της ασκεί και χρέη 
γραμματέα της Ομάδας. 

Η Ομάδα Στήριξης Φορέα έχει τις εξής αρμοδιότη¬ 
τες: 

- Την ευθύνη υποβοήθησης της Κ.Υ. του Υπουργείου 
Εσωτερικών, Δημόσιας Διοίκησης και Αποκέντρωσης., 
για την παρακολούθηση της πορείας και εξέλιξης των 
έργων. 

- Την ευθύνη συνεργασίας με τους υπευθύνους των 
οικείων Υποπρογραμμάτων και των Ομάδων Στήριξης 
Υποπρογραμμάτων του Υπουργείου Εσωτερικών, Δη¬ 
μόσιας Διοίκησης και Αποκέντρωσης. 

- Την ευθύνη της ουσιαστικής παρακολούθησης και 
της διασφάλισης της ποιότητας των παραδοτέων έρ¬ 
γων και των δράσεων της Κεντρικής Υπηρεσίας του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, στο πλαίσιο του Ε.Π. «ΠΟΛΙΤΕΙΑ». 

- Την εξέταση της συνέργειας και διαλειτουργικό- 
τητας των έργων ή δράσεων του Προγράμματος «ΠΟ¬ 
ΛΙΤΕΙΑ» , με άλλα έργα ή δράσεις της Κεντρικής Υπη¬ 
ρεσίας του ΥΠ.ΕΣ.Δ,Δ.Α., που εκτελούνται μέσω άλλων 
προγραμμάτων. 

Η θητεία των μελών της ανωτέρω Ομάδας αρχίζει από 
την ημερομηνία δημοσίευσης της παρούσας απόφασης 
στην εφημερίδα της Κυβερνήσεως και για όσο χρονικό 
διάστημα διαρκέσει το Ε.Π. «ΠΟΛΙΤΕΙΑ». 

Η αποζημίωση των μελών θα καθοριστεί με νέα από¬ 
φαση, σύμφωνα με τις διατάξεις της παραγράφου 3 του 
άρθρου V της υπ’ αριθμ. 15453/5.8.2005 κοινής υπουργι¬ 
κής απόφασης, «Κανονισμός Εφαρμογής του Προγράμ¬ 
ματος «ΠΟΛΙΤΕΙΑ» και τις διατάξεις της παραγράφου 
18 του άρθρου 18 του ν. 2503/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως.. 

Αθήνα, 24 Μάίου 2006 

Ο ΥΠΟΥΡΓΟΣ 

Π. ΠΑΥΛΟΠΟΥΛΟΣ 
-♦- 

Αριθ. 152.215/ΚτΠ4382/-Δ' Φ54 (2) 

Μεταβίβαση αρμοδιότητας ανάθεσης ενεργειών Εθνικής 
Τεχνικής Βοήθειας-Στήριξης, στο Υπουργείο Αγροτι¬ 
κής Ανάπτυξης Ειδική Γραμματεία Προγραμματισμού 
και Εφαρμογών Γ' ΚΠΣ» 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το π.δ. 63/2005 Κωδικοποίηση του Ν. «Κυβέρνηση 
και Κυβερνητικά Όργανα». 

2. Το π.δ. 81/21.3.2002 (ΦΕΚ 57/Α/21.3.2002) περί συγχώ¬ 
νευσης των Υπουργείων Εθνικής Οικονομίας και Οικονο¬ 
μικών στο Υπουργείο Οικονομίας και Οικονομικών. 

3. Το π.δ. 402/1988 Οργανισμός Υπουργείου Γεωργίας, 
όπως ισχύει σήμερα. 

4. Την υπ’ αριθμ. 16421/340/5.4.2004 απόφαση του Πρω¬ 
θυπουργού και του Υπουργού Οικονομίας και Οικονο¬ 
μικών για τον διορισμό του Ειδικού Γραμματέα (ΦΕΚ 
101/τ.Γ76.4.2004). 

5. Τον ν. 2860/2000 (ΦΕΚ 251Α/14.11.2000) «Διαχείριση, 
Παρακολούθηση, Έλεγχος Κοινοτικού Πλαισίου Στήρι¬ 
ξης και άλλες διατάξεις», όπως τροποποιήθηκε με τον 
ν.3193/2003 (ΦΕΚ 266Α/20.11.2003) «Κανόνες τιμολόγησης, 
ρυθμίσεις Φ.Π.Α., ηλεκτρονικών υπηρεσιών και άλλες 
διατάξεις». 

6. Το π.δ. 4/2002 «Εκτέλεση ενεργειών τεχνικής βοή- 
θειας-στήριξης και διαχείριση των αντίστοιχων πόρων» 
(ΦΕΚ 3/Α/14.1.2002). 

7. Την υπ’ αριθμ. 41637/ΔΙΟΕ 769 κοινή υπουργική από¬ 
φαση «Σύσταση Ειδικής Γραμματείας για την Κοινωνία 
της Πληροφορίας και Ειδικής Υπηρεσίας Διαχείρισης Επι¬ 
χειρησιακού Προγράμματος Κοινωνία της Πληροφορίας» 
(ΦΕΚ 1502Β/8.12.2000), όπως τροποποιήθηκε με τις υπ’ 
αριθμ. 14536/ΔΙΟΕ 187 (ΦΕΚ 546Β/11.5.2001), 33/26.2.2003 
(ΦΕΚ 220Β/26.2.2003) και 75079/2563/11.11.2003 (ΦΕΚ 
1667/12.11.2003) αποφάσεις. 

8. Την υπ’ αριθμ. Ε (2001) 551, 14/03/2001 απόφαση 
της Επιτροπής των Ευρωπαϊκών Κοινοτήτων, για την 
έγκριση του Επιχειρησιακού Προγράμματος «Κοινωνία 


της Πληροφορίας» το οποίο εντάσσεται στο Κοινοτικό 
Πλαίσιο Στήριξης για τις κοινοτικές διαρθρωτικές πα¬ 
ρεμβάσεις στις περιφέρειες του στόχου αριθ. 1 στην 
Ελλάδα, ΟΟΙ 2000/ΘΒ/16/1/ΡΟ/023, όπως τροποποιήθηκε 
με τις υπ’ αριθμ. Ε (2004) 5868, 29.12.2004 20.12.2005 
Ε(2005) 5839 αποφάσεις της Επιτροπής. 

9. Το Συμπλήρωμα Προγραμματισμού όπως αυτό 
εγκρίθηκε στην 6η Επιτροπή Παρακολούθησης του Ε.Π. 
«ΚτΠ» στις 8.3.2006. 

10. Την υπ’ αριθμ. 1466/Ε.Υ.Σ. 105/17.1.2002 απόφαση περί 
καθορισμού των στοιχείων του ετήσιου προγράμματος 
ενεργειών τεχνικής βοήθειας-στήριξης σύμφωνα με το 
άρθρο 12 παρ.3 του ν.2860/2000 (ΦΕΚ 78/Β/29.1.2002). 

11. Τον υπ’ αριθμ. 953/14.3.2002 Οδηγό Διαδικασιών 
και Επιλέξιμων Ενεργειών Τεχνικής Βοήθειας Στήριξης 
ΚΠΣ 2000-2006, του Υπουργείου Εθνικής Οικονομίας, 
όπως ισχύει, και την υπ’ αριθμ. 60630/ΕΥΣ 5671/16.9.2003 
εγκύκλιο του Υπ. Οικονομίας και Οικονομικών για την 
εξειδίκευση της εφαρμογής του π.δ. 4/2002. 

12. Την υπ’ αριθμ. 16349/ΕΥΣΑΑΠ1268/13.4.2006 απόφα¬ 
ση του Υφυπουργού Οικονομίας και Οικονομικών έγκρι¬ 
σης του ετήσιου προγράμματος Τεχνικής Βοήθειας της 
ΕΥΔ ΕΠ «ΚτΠ» για το έτος 2006. 

13. Το γεγονός ότι με την απόφαση αυτή δεν προκα- 
λείται δαπάνη. 

14. Το υπ’ αριθμ. 4413/12.12.2005 έγγραφο της Ειδικής 
Γ ραμματείας Προγραμματισμού και Εφαρμογών Γ’ ΚΠΣ 
του Υπουργείου Αγροτικής Ανάπτυξης για μεταβίβα¬ 
ση ενεργειών Εθνικής Τεχνικής βοήθειας στο πλαίσιο 
υλοποίησης του έργου «ΕΝΙΣΧΥΣΗ ΠΟΛΥΔΡΑΣΤΗΡΙΩΝ 
ΑΓΡΟΤΩΝ & ΑΛΙΕΩΝ ΓΙΑ ΤΗΝ ΧΡΗΣΗ ΝΕΩΝ ΤΕΧΝΟΛΟ¬ 
ΓΙΩΝ ΠΛΗΡΟΦΟΡΙΚΗΣ» του Μέτρου 3.2 της ΚτΠ. 

15. Την ανάγκη ομαλής εκτέλεσης του Ετήσιου Προ¬ 
γράμματος Τεχνικής Βοήθειας-Στήριξης, αποφασίζου¬ 
με: 

Μεταβιβάζουμε στη Ειδική Γ ραμματεία Προγραμματι¬ 
σμού και Εφαρμογών Γ' ΚΠΣ του Υπουργείου Αγροτικής 
Ανάπτυξης την αρμοδιότητα ανάθεσης ενεργειών Εθνι¬ 
κής Τεχνικής Βοήθειας-Στήριξης της Ειδικής Υπηρεσίας 
Διαχείρισης του Ε.Π. «ΚτΠ», στο πλαίσιο του εγκεκριμέ¬ 
νου ετήσιου προγράμματος Τεχνικής Βοήθειας-Στήριξης 
για το έτος 2006, συνολικού ποσού πενήντα τέσσερις 
χιλιάδες εκατόν πενήντα δύο Ευρώ (54.152,00 €). 

Η κατανομή του ως άνω ποσού ανά κατηγορία επιλέ¬ 
ξιμης ενέργειας του Υποπρογράμματος Β' της Τεχνικής 
Βοήθειας του Ε.Π Κ.τ.Π θα οριστεί με απόφαση του 
Ειδικού Γραμματέα της Κοινωνίας της Πληροφορίας 
και οιαδήποτε ανακατανομή μεταξύ των κατηγοριών 
θα γίνεται κατόπιν σχετικής έγκρισής του. 

Κατά την υλοποίηση των παραπάνω ενεργειών, πρέ¬ 
πει να βεβαιώνεται ότι οι συμμετέχοντας στις Ομάδες 
Εργασίας και Επιτροπές εμπίπτουν στις διατάξεις του 
άρθρου 104 «Περιορισμοί Δημοσίων Υπαλλήλων» του 
Συντάγματος. 

Ο καθορισμός των αμοιβών ομάδων εργασίας & επι¬ 
τροπών ορίζεται σύμφωνα με το άρθρο 38, παρ. 9 του 
ν. 3325/2005 (ΦΕΚ 68/Α/11.3.2005). 

Η ανάθεση, εκτέλεση και πληρωμή γίνεται σύμφωνα 
με το π.δ. 4/2002 «Εκτέλεση ενεργειών τεχνικής βοή- 
θειας-στήριξης και διαχείριση των αντίστοιχων πόρων», 
όπως προκύπτει από τα άρθρα 1 παρ. 4 και 3 παρ. 6 
(ΦΕΚ 3/Α/14.1.2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μα'ίου 2006 

01 ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. Φ.085/ΕΚ/ΠΡΣ ΚΟΥΒΕΪΤ/ΑΣ 18401 (3) 

Έγκριση εκποίησης αναταλλαγής του υπηρεσιακού 
Αυτ/του της Ελληνικής Πρεσβείας στο Κουβέιτ 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του ν. 2594/2.3.1998 «Περί Οργανισμού 
του Υπουργείου Εξωτερικών», άρθρα 147 και 148 παρ. 
5γ., όπως τροποποιήθηκε με τον ν. 3072/4.12.2002, άρθρο 
12, παρ. Ια και 1β. 

2. Την υπ’ αριθμ. Π23ΣΤ ΓΔΝ-25974/10707/26.9.2005 
απόφασης «Παροχή δικαιώματος υπογραφής με εντο¬ 
λή Υπουργού στον Υπηρεσιακό Γενικό Γραμματέα του 
Υπουργείου Εξωτερικών και σε περίπτωση απουσίας ή 
κωλύματος του στον ΣΤ' Γ ενικό Διευθυντή Προσωπικού, 
Διοικητικής Οργάνωσης και Οικονομικής Διαχείρισης 
του Υπουργείου Εξωτερικών». 

3. Το υπ’ αριθμ. 089/12/ΑΣ 467/9.5.2006 τηλεαντιγρά- 
φημα της Πρεσβείας της Ελλάδος στο Κουβέιτ περί 
εκποιήσεως/ανταλλαγής υπηρεσιακού αυτοκινήτου της 
Αρχής. 

4. Το υπ’ αριθμ. Φ. 078/Κουβέϊτ/143/ΑΣ 927/12.5.2006 
έγγραφο της Γενικής Επιθεώρησης του Υπουργείου 
Εξωτερικών, αποφασίζουμε: 

Εγκρίνουμε την εκποίηση/ανταλλαγή του υπηρε¬ 
σιακού αυτοκινήτου της Πρεσβείας της Ελλάδος 
στο Κουβέιτ, μάρκας ΜθΐΌθάθδ Βθπζ 300Ε, έτους 
κτήσεως 1992, με αριθμό κυκλοφορίας 2/148, αριθ¬ 
μό πλαισίου \Λ/ΩΒ1240301Β640066, αριθμό κινητήρα 
00000103098310045078, με αριθμό καταχώρησης στο 
Βιβλίο Υλικού Γ0103 και παρούσας αγοραστικής αξίας 
500 Δηναρίων Κουβέιτ, με τίμημα που θα κριθεί συμ- 
φερότερο από τον Προϊστάμενο της Αρχής για την 
διασφάλιση των συμφερόντων του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαίου 2006 
Με εντολή Υπουργού 
Ο Γ ενικός Διευθυντής 
ΓΕΩΡΓΙΟΣ ΓΑΒΡΙΗΛΙΔΗΣ 
-♦- 

Αριθ. Φ. 30211/6894/295 (4) 

Αύξηση του παρεχόμενου εφάπαξ βοηθήματος από 
το Ταμείο Προνοίας Δικαστικών Επιμελητών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 66 του ν. 
2084/1992 (Α' 165). 

2. Τις διατάξεις του άρθρου 7 του ν. 1275/1982 (Α' 100) 
«Αύξηση των συντάξεων ΤΕΒΕ, ΤΑΕ, ΤΣΑ και Ταμείου 
Ασφαλίσεως Επιχειρηματιών Κινηματογράφου». 

3. Τις διατάξεις του άρθρου 29 του ν. 1558/1985 (Α' 137) 
όπως προστέθηκαν με το άρθρο 27 του ν. 2081/1992 (Α' 


154) και αντικαταστάθηκαν με τις διατάξεις του άρθρου 

1 παρ. 2α του ν. 2469/1997 (Α' 38) «Περιορισμοί και βελτί¬ 
ωση της αποτελεσματικότητας των κρατικών δαπανών 
και άλλες διατάξεις». 

4. Το υπ’ αριθμ. 9363/70/2.3.2006 έγγραφο του Υπουρ¬ 
γείου Οικονομίας και Οικονομικών «Αύξηση συντάξεων 
και εφάπαξ παροχών για το έτος 2006. 

5. Τη γνώμη του Δ.Σ. του Ταμείου Πρόνοιας Δικαστικών 
Επιμελητών που διατυπώθηκε κατά την 33/6/1.12.2005 
συνεδρίασή του. 

6. Την υπ’ αριθμ. 1681/11/14.3.2006 οικονομική έκθεση 
της Δ/νσης Αναλογιστικών Μελετών της ΓΓΚΑ. 

7. Το γεγονός ότι από την απόφαση αυτή προκαλείται 
ετήσια δαπάνη ύψους 35 χιλ. ευρώ, την οποία το Ταμείο 
έχει την οικονομική δυνατότητα να την αντιμετωπίσει 
μακροχρόνια, αποφασίζουμε: 

Το προβλεπόμενο από τις καταστατικές διατάξεις 
του Ταμείου Πρόνοιας Δικαστικών Επιμελητών εφάπαξ 
βοήθημα, όπως αυτό έχει διαμορφωθεί με την υπ’ αριθμ. 
Φ.30211/16050/749/4.7.2005 υπουργική απόφαση, αυξάνε¬ 
ται από 1.1.2006 κατά 4%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. 941 (5) 

Ατομικός - ιδιωτικός οπλισμός υπαλλήλων εξωτερικής 
φρούρησης καταστημάτων κράτησης. 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1) Τις παραγράφους 4, 5 και 6 του άρθρου 50 του ν. 
2721/1999 (ΦΕΚ 112 Α') όπως προστέθηκαν με το άρθρο 

2 του ν. 3388/2005 (ΦΕΚ 225 Α') «Θέματα εξωτερικής 
φρουράς και άλλες διατάξεις». 

2) Το άρθρο 10 παρ. 2 του ν. 2168/1993 (ΦΕΚ 147 Α'). 

3) Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98 Α'). 

4) Το π.δ. 265/1999 (ΦΕΚ 216 Α') «Οργάνωση υπηρε¬ 
σίας εξωτερικής φρούρησης καταστημάτων κράτησης 
και νοσηλευομένων στα πάσης φύσεως θεραπευτήρια 
καταδίκων και υποδίκων», όπως ισχύει. 

5) Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Αρθρο 1 

ΟΡΟΙ ΚΑΙ ΠΡΟΫΠΟΘΕΣΕΙΣ ΧΟΡΗΓΗΣΗΣ 
ΑΔΕΙΑΣ ΑΓΟΡΑΣ, ΚΑΤΟΧΗΣ ΚΑΙ ΜΕΤΑΦΟΡΑΣ 
ΙΔΙΩΤΙΚΟΥ ΑΤΟΜΙΚΟΥ ΟΠΛΙΣΜΟΥ 

1) Δικαίωμα οπλοφορίας-οπλοκατοχής ιδιωτικού ατο¬ 
μικού όπλου έχουν οι εξωτερικοί φρουροί μετά την μο¬ 
νιμοποίησή τους. 

2) Ο εξωτερικός φρουρός που σύμφωνα με τις ισχύ- 
ουσες διατάξεις κατέχει υπηρεσιακό ατομικό οπλισμό, 
επιτρέπεται με τις ίδιες προϋποθέσεις κατά την άσκη¬ 
ση των καθηκόντων του, κατά τον απαραίτητο χρόνο 
μετάβασης από την οικία του στην υπηρεσία του και 

αντίστροφα, καθώς και κατά το χρόνο μετάβασης και 
επιστροφής του στους ειδικούς χώρους εκπαίδευσης 
(σκοπευτήρια) να κατέχει και να φέρει ιδιωτικό ατομικό 
οπλισμό (περίστροφο ή πιστόλι 9πιπι), για τον οποίο 
απαιτείται άδεια αγοράς, κατοχής και οπλοφορίας και 
εφόσον αυτός παρέχει τα εχέγγυο ασφαλούς φύλαξης 
και χρήσης κατεχομένου όπλου. 

3) Στη διάρκεια οποιασδήποτε αδείας διάρκειας μεγα¬ 
λύτερη των πέντε (5) ημερών παραδίδει για φύλαξη τον 
ιδιωτικό ατομικό οπλισμό στην υπηρεσία του διαφορε¬ 
τικά φυλάσσει αυτόν στην οικεία εντός χρηματοκιβω¬ 
τίου ασφαλείας κενό φυσιγγίων και είναι αποκλειστικά 
υπεύθυνος για τη φύλαξη αυτού. 

4) Ο εξωτερικός φρουρός προκειμένου να λάβει άδεια 
κατοχής και οπλοφορίας ιδιωτικού ατομικού οπλισμού, 
υποβάλλει στον Διοικητή της Υπηρεσίας του ή τον νό¬ 
μιμο αναπληρωτή του σχετικό αίτημα. 

Η αίτησή του αυτή με αιτιολογημένη πρόταση του Δι¬ 
οικητή του και σύμφωνη γνώμη του Διευθυντή της Διεύ¬ 
θυνσης Εξωτερικής Φρούρησης Καταστημάτων Κράτη¬ 
σης διαβιβάζεται στην Γενική Διεύθυνση Σωφρονιστικής 
Πολιτικής του Υπουργείου Δικαιοσύνης, η οποία χορηγεί 
την αιτουμένη άδεια σύμφωνα με το συνημμένο στην 
παρούσα υπόδειγμα. Η Διεύθυνση Εξωτερικής Φρούρη¬ 
σης Καταστημάτων Κράτησης, τηρεί ιδιαίτερο αρχείο 
των χορηγούμενων αδειών κατοχής και οπλοφορίας του 
ιδιωτικού οπλισμού των Εξωτερικών Φρουρών. 

5) Δύναται η αίτηση του εξωτερικού φρουρού με αι¬ 
τιολογημένη απάντηση της Γενικής Διεύθυνσης Σω¬ 
φρονιστικής Πολιτικής του Υπουργείου Δικαιοσύνης να 
απορριφθεί. Κατά της ανωτέρω απόφασης ο εξωτερικός 
φρουρός μπορεί να ασκήσει ιεραρχική προσφυγή ενώ¬ 
πιον του Υπηρεσιακού Συμβουλίου, εντός προθεσμίας 
τριάντα (30) ημερών από την ημερομηνία που του γνω¬ 
στοποιήθηκε η απάντηση. 

6) Για την αγορά ατομικού ιδιωτικού οπλισμού ο εν¬ 
διαφερόμενος υποβάλλει σχετική αίτηση στο Τμήμα 
Ασφαλείας ή Αστυνομικό Τμήμα του τόπου εργασίας 
του συνοδευομένη από: α) βεβαίωση της Διεύθυνσης 
του Καταστήματος Κράτησης όπου υπηρετεί από την 
οποία να προκύπτει ότι έχει μονιμοποιηθεί, β) θεωρη¬ 
μένο αντίγραφο της αδείας κατοχής και οπλοφορίας 
ιδιωτικού ατομικού οπλισμού από την Γ ενική Διεύθυνση 
Σωφρονιστικής Πολιτικής, γ) πιστοποιητικό ιατρού νευ- 
ρολόγου-ψυχιάτρου ή παθολόγου περί ψυχικής υγείας., 
δ) υπεύθυνη δήλωση ότι δεν εμπίπτει στις απαγορευτι¬ 
κές διατάξεις του άρθρου 18 του ν.2168/1993, ε) υπεύθυνη 
δήλωση του ίδιου στην οποία αναφέρεται ότι πληροί τα 
εχέγγυο ασφαλούς φύλαξης του όπλου, συνοδευομένη 
από απόδειξη ή τιμολόγιο αγοράς χρηματοκιβωτίου ή 
βεβαίωση του διοικητή της υπηρεσίας ότι κατέχει κα¬ 
τάλληλο χρηματοκιβώτιο, στ) δελτίο προαγοράς από 
έμπορο πυροβόλου όπλου με τα πλήρη στοιχεία του 
προς αγορά όπλου και μέχρι πενήντα (50) φυσιγγίων, ή 
άδεια πώλησης της αρμόδια Αστυνομικής Αρχής στην 
περίπτωση απόκτησης του όπλου από νόμιμο κάτοχο 
και ζ) φωτοαντίγραφο της υπηρεσιακής του ταυτότη¬ 
τας. 

7) Η άδεια αγοράς χορηγείται από τις κατά τόπο Δι¬ 
ευθύνσεις Ασφαλείας ή Αστυνομικές Διευθύνσεις του 
τόπου εργασίας του υπαλλήλου και ισχύει για χρονικό 
διάστημα τριών (3) μηνών δυνάμενο να παραταθεί για 
ακόμη τρεις (3) μήνες, εντός του οποίου ο ενδιαφερόμε¬ 


νος υποχρεούται να προβεί στην αγορά του όπλου. 

8) Η άδεια αγοράς ιδιωτικού όπλου εμπεριέχει την 
προβλεπόμενη από το άρθρο 11 του ν. 2168/1999 άδεια 
μεταφοράς και τα αναφερόμενα στην παρ. 2 της πα- 
ρούσης. 

9) Η άδεια αγοράς είναι αυτοτελής σε σχέση με αυτή 
της κατοχής και οπλοφορίας ιδιωτικού ατομικού οπλι¬ 
σμού, χορηγείται ατελώς και εμπεριέχει την προβλε¬ 
πόμενη από το άρθρο 11 του ν. 2168/1993 άδεια μετα¬ 
φοράς. 

10) Σε περίπτωση απόρριψης της αίτησης για χορή¬ 
γηση της αδείας αγοράς, ο ενδιαφερόμενος δύναται να 
ασκήσει, εντός προθεσμίας δεκαπέντε (15) ημερών από 
την ημερομηνία κοινοποίησης της απορριπτικής από¬ 
φασης, ενδικοφανή προσφυγή στη Διεύθυνση Κρατικής 
Ασφαλείας του Αρχηγείου της Ελληνικής Αστυνομίας. 

11) Όσοι από τους Εξωτερικούς Φρουρούς κατέχουν 
ήδη νομίμως ιδιωτικό οπλισμό με άδεια αρμόδιας αστυ¬ 
νομικής αρχής, ανάλογου τύπου με του υπηρεσιακού, 
δύναται να το χρησιμοποιήσουν για την εκτέλεση των 
υπηρεσιακών τους καθηκόντων, υπό την προϋπόθεση 
ότι θα λάβουν την προβλεπόμενη άδεια κατοχής και 
οπλοφορίας ιδιωτικού ατομικού οπλισμού και θα ενημε¬ 
ρώσουν προς τούτο εγγράφως τη Διεύθυνση Ασφαλείας 
ή Αστυνομική Διεύθυνση του τόπου όπου υπηρετούν. Σε 
περίπτωση που νομίμως κατέχουν περισσότερα από 
ένα όπλα, η εν λόγω άδεια χορηγείται για το ένα από 
αυτά. 

Επίσης υποχρεούνται να εφοδιάζονται με σχετικό υπη¬ 
ρεσιακό σημείωμα που χορηγείται από τον Διοικητή της 
υπηρεσίας τους, κατόπιν σχετικής υπεύθυνης δήλωσης 
το οποίο και φέρουν κατά το χρόνο μεταφοράς προς 
επισκευή του οπλισμού σε κατάλληλο εργαστήριο. 

Άρθρο 2 

ΔΙΑΔΙΚΑΣΙΑ ΑΝΑΚΛΗΣΗΣ-ΑΠΟΡΡΙΨΗΣ ΑΙΤΗΜΑΤΩΝ 

1) Στον εξωτερικό φρουρό δεν χορηγείται η άδεια 
οπλοφορίας ιδιωτικού ατομικού οπλισμού ή ανακαλεί¬ 
ται η εκδοθείσα άδεια οπλοφορίας και υποχρεούται 
να παραδίδει τον ατομικό του οπλισμό στην υπηρεσία 
του όταν: 

α) τίθεται σε κατάσταση αυτοδίκαιης ή δυνητικής αρ¬ 
γίας, εκτός αν για ειδικούς λόγους που αφορούν την 
ασφάλεια του ο Γενικός Γραμματέας του Υπουργείου 
Δικαιοσύνης του επιτρέψει προσωρινά να οπλοφορεί. 

β) παραπέμπονται αμετάκλητα να δικαστούν για οποι- 
οδήποτε αδίκημα του άρθρου 18 παρ. 2 του ν. 2168/1993 
ή καταδικαστούν έστω και με οριστική απόφαση σε 
οποιαδήποτε ποινή για το παραπάνω αδίκημα. 

γ) κριθεί ότι ο κάτοχος αδείας δεν παρέχει τα εχέγγυο 
ασφαλούς φύλαξης και χρήσης του ιδιωτικού του όπλου, 
με πρόταση του Διοικητή ή του νόμιμου αναπληρωτή 
αυτού και εισήγηση της Διεύθυνσης Εξωτερικής Φρού¬ 
ρησης Καταστημάτων Κράτησης, οπότε αφαιρείται η 
άδεια οπλοφορίας με εντολή της Γ ενικής Διεύθυνσης 
Σωφρονιστικής Πολιτικής. 

Αν οι ενδείξεις κακής χρήσης του όπλου οφείλονται σε 
λόγους ψυχικής υγείας μετά την παράδοση του όπλου 
παραπέμπεται στην αρμόδια, από τον υπαλληλικό κώ¬ 
δικα, ειδική υγειονομική επιτροπή. 

Κατά της ανωτέρω απόφασης ο εξωτερικός φρουρός 
μπορεί να ασκήσει ιεραρχική προσφυγή ενώπιον του 
Υπηρεσιακού Συμβουλίου, εντός προθεσμίας τριάντα 

(30) ημερών από την ημερομηνία αφαίρεσης του όπλου. 
Η προθεσμία και η άσκηση της προσφυγής δεν αναστέλ¬ 
λουν την εκτέλεση της απόφασης. Η απόφαση αυτή, 
παύει να ισχύει μετά την παρέλευση τριών (3) μηνών 
από την έκδοση της. 

Εάν πρόκειται για λόγους ψυχικής υγείας τότε η προ¬ 
θεσμία αυτή παρατείνεται έως ότου εκδοθεί σχετική 
γνωμάτευση της παραπάνω ειδικής υγειονομικής επι¬ 
τροπής. 

Ο ανωτέρω υπάλληλος, μετά την παρέλευση τριμήνου 
επανεξετάζεται και αν κριθεί κατάλληλος επιστρέφεται 
ο οπλισμός του. 

δ) πιστοποιείται από υγειονομική επιτροπή ότι, ο 
εξωτερικός φρουρός κρίνεται οριστικά ακατάλληλος 
να φέρει όπλο και να ασκεί κάθε δραστηριότητα που 
απαιτεί οπλοφορία. 

ε) όταν λήγει η υπηρεσιακή του σχέση. 

2) Σε περίπτωση που ανακαλείται η άδεια κατοχής 
και οπλοφορίας παραδίδεται ο ιδιωτικός ατομικός οπλι¬ 
σμός και εφαρμόζονται οι διατάξεις της παραγράφου 
6 του άρθρου 50 του ν. 2721/1999 όπως προστέθηκε με 
το άρθρο 2 του ν. 3388/2005. Στις λοιπές περιπτώσεις 
υποχρεωτικής παράδοσης, ο οπλισμός φυλάσσεται στην 
υπηρεσία μέχρι να αρθούν οι λόγοι παράδοσης του. 

3) Ο εξωτερικός φρουρός είναι αποκλειστικά υπεύθυ¬ 
νος για την συντήρηση, καλή λειτουργία και ασφαλή φύ¬ 
λαξη του όπλου. Όταν είναι εκτός υπηρεσίας, φυλάσσει 
το ατομικό όπλο του κενό φυσιγγίων εντός ερμαρίου 
ασφαλείας. 

Άρθρο 3 

ΕΚΠΑΙΔΕΥΣΗ ΠΡΟΣΩΠΙΚΟΥ ΣΤΗ ΧΡΗΣΗ ΟΠΛΩΝ 

Α) Οι εξωτερικοί φρουροί, εκπαιδεύονται ομαδικά με 
μέριμνα της υπηρεσίας, στη χρήση του ατομικού ιδιω¬ 
τικού όπλου ανά έξι (6) μήνες. Η εκπαίδευση γίνεται σε 
παραχωρηθέντα σκοπευτήρια των ενόπλων δυνάμεων 
και σωμάτων ασφαλείας, όπου υπάρχουν ή σε νομίμως 
λειτουργούντα σκοπευτήρια. 

Β) Η αυτόβουλη εκπαίδευση στον ατομικό ιδιωτικό 
οπλισμό, γίνεται με μέριμνα και έξοδα του εξωτερικού 
φρουρού που τον κατέχει σε χώρο νομίμως λειτουρ- 
γούντων σκοπευτηρίων. Οταν πρόκειται να μεταβεί για 
εκπαίδευση ενημερώνει την υπηρεσία του για τον τόπο 
και χρόνο εκπαίδευσης και χορηγείται σ’ αυτόν βεβαί¬ 
ωση ή υπηρεσιακό σημείωμα. 

Γ) Για την αγορά φυσιγγίων, όχι περισσοτέρων των 
50 ανά εκπαίδευση, ο εξωτερικός φρουρός υποβάλλει 
στο κατά τόπο αρμόδιο Τμήμα Ασφαλείας αναφορά 
συνοδευόμενη με σχετική πρόταση του Διοικητή της 
υπηρεσίας τους. Γ ια την κατά σύστημα χορήγηση τέ¬ 
τοιων αδειών υποβάλλεται βεβαίωση του σκοπευτηρί¬ 
ου ή του διοικητή της υπηρεσίας περί ανάλωσης των 
προηγουμένων φυσιγγίων. 


Αρθρο 4 

ΜΕΤΡΑ ΑΣΦΑΛΕΙΑΣ-ΑΠΩΛΕΙΑ Ή ΚΛΟΠΗ ΟΠΛΟΥ 

Α) Απαγορεύεται να εξάγουν χωρίς λόγο το ιδιωτικό 
τους όπλο από την θήκη ή να το περιεργάζονται ή να 
το επιδεικνύουν άσκοπα ή να το αφήνουν εκτεθειμένο 
με κίνδυνο να περιέλθει στα χέρια άλλου ατόμου ή να 
το δίνουν σε άλλο άτομο. 

Β) Ο ιδιωτικός ατομικός οπλισμός υπόκειται σε βαλ¬ 
λιστική εξέταση, όπως και ο ιδιωτικός οπλισμός των 
αστυνομικών. Τα δείγματα βολίδων και καλύκων ταξινο¬ 
μούνται και φυλάσσονται σε ιδιαίτερο χώρο στις έδρες 
των υπηρεσιών των φρουρών, ή των οικείων Αστυνομι¬ 
κών Διευθύνσεων. 

Γ) Σε κάθε περίπτωση κλοπής ή απώλειας του ιδιω¬ 
τικού οπλισμού ο υπάλληλος οφείλει να το αναφέρει 
αμέσως στην υπηρεσία του και να ενημερώσει την αρ¬ 
μόδια αστυνομική αρχή. 

Άρθρο 5 

ΧΡΟΝΟΣ ΙΣΧΥΟΣ ΑΔΕΙΑΣ ΟΠΛΟΦΟΡΙΑΣ 

Η άδεια οπλοφορίας και οπλοκατοχής ιδιωτικού ατομι¬ 
κού όπλου, ισχύει έως την για οποιονδήποτε λόγω λύση 
της υπαλληλικής σχέσης του υπαλλήλου με την Υπη¬ 
ρεσία εξωτερικής φρούρησης, εφόσον δεν συντρέχουν 
οι απαγορεύσεις του άρθρου 2 της παρούσης, σε κάθε 
περίπτωση δε μετά την λήξη της άδειας οπλοφορίας- 
οπλοκατοχής για τον ιδιωτικό ατομικό οπλισμό, εφαρμό¬ 
ζονται οι διατάξεις του άρθρου 50 του ν.2721/1999 όπως 
προστέθηκε με το άρθρο 2 του ν. 3388/2005. 

Αρθρο 6 

ΠΟΙΝΙΚΕΣ ΚΥΡΩΣΕΙΣ 

Οι ποινικές κυρώσεις που προβλέπονται στο άρθρο 
6 του ν. 3169/2003 (ΦΕΚ 189 Α') και σε συνδυασμό με 
το άρθρο 2 ν.3388/2005, επιβάλλονται και στους εξω¬ 
τερικούς φρουρούς των καταστημάτων κράτησης, σε 
περίπτωση τελέσεως εκ μέρους τους των εγκλημάτων 
που προβλέπονται στο ίδιο άρθρο. 

Αρθρο 7 

ΔΙΟΙΚΗΤΙΚΕΣ ΚΥΡΩΣΕΙΣ 

Οι παραβάτες των άρθρων της παρούσης, εκτός των 
άλλων κυρώσεων, υπέχουν και πειθαρχικές ευθύνες, 
σύμφωνα με τα προβλεπόμενα στο ν. 2683/1989. 

Άρθρο 8 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2006 

οι ΥΠΟΥΡΓΟΙ 

ΔΙΚΑΙΟΣΥΝΗΣ ΔΗΜΟΣΙΑΣ ΤΑΞΗΣ 

Α. ΠΑΠΑΛΗΓΟΥΡΑΣ Β. ΠΟΛΥΔΩΡΑΣ 




ΦΩΤΟΓΡΑΦΙΑ 

Αριθ. ΥΠΠΟ/ΔΙΟΙΚ/ΤΔΠΕΦ/47465 (6) 

Διορισμός μελών του Δ.Σ. του Εθνικού Θεάτρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 1, 3 και 4 του ν. 2273/1994 
«Εθνικό Θέατρο, Κρατικό Θέατρο Βορείου Ελλάδος και 
άλλες διατάξεις» (ΦΕΚ 233/Α727.12.1994). 

2. Το υπ’ αριθμ. 4/16.5.2006 ΦΕΑ της Δ/νσης Θεάτρου 
και Χορού, με το οποίο μας διαβιβάστηκε το υπ’ αριθμ. 
8526/11.5.2005 έγγραψο του Σωματείο Ελλήνων Ηθο¬ 
ποιών με τις προτάσεις του ανωτέρω Σωματείου και 
του Δ.Σ. αυτού. 

3. Το υπ’ αριθμ. 44/1.2.2006 έγγραψο της Εταιρείας 
Ελλήνων Θεατρικών Συγγραφέων, αποφασίζουμε: 

1. Διορίζουμε τους κατωτέρω, ως μέλη του Διοικητικού 
Συμβουλίου του Εθνικού Θεάτρου (Ν.Π.Ι.Δ. που εποπτεύ¬ 
εται από το ΥΠΠΟ), με τριετή θητεία ως εξής: 

α) Ελένη Γλύκατζη- Αρβελέρ, Καθηγήτρια Πανεπιστη¬ 
μίου, ως Πρόεδρο. 

β) Γεώργιο Πουλάκο, Αντιπρόεδρο του Ν.Σ.Κ., ως Αντι¬ 
πρόεδρο. 

γ) Νόνικα Γαληνέα, Ηθοποιό. 

δ) Κωνσταντίνο Τσιάνο, Σκηνοθέτη. 

ε) Λεωνίδα Βαρδαρό, μέλος του Δ.Σ. του Σωματείου 
Ελλήνων Ηθοποιών. 

στ) Χρήστο Καλαβρούζο, Ηθοποιό, εκπρόσωπο του 
Σωματείου Ελλήνων Ηθοποιών. 

ζ) Γεώργιο Κατσαρό, εκπρόσωπο της Εταιρείας Ελ¬ 
λήνων Θεατρικών Συγγραφέων. 

2. Η αποζημίωση των μελών του ανωτέρω Δ.Σ. καθο¬ 
ρίζεται κατά συνεδρίαση και μέχρι 4 συνεδριάσεις το 
μήνα κατά παρέκκλιση των διατάξεων του ν. 1256/1982 
και 3205/2003, ως εξής: 

Προέδρου: 250 ευρώ. 

Μελών: 170 ευρώ. 

Στα μέλη του Δ.Σ. που διαμένουν εκτός Αθηνών (στο 
εσωτερικό ή εξωτερικό) και συμμετέχουν στις συνεδριά¬ 
σεις αυτού, θα καταβάλλονται τα έξοδα μετακίνησης και 
παραμονής βάσει νόμιμων παραστατικών στοιχείων. 

3. Η δαπάνη για την κατά τα ανωτέρω αποζημίωση θα 
βαρύνει τον Προϋπολογισμό του Εθνικού Θεάτρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. 3025 (7) 

Σύσταση θέσεων στον «Οργανισμό Τουριστικής Εκπαί¬ 
δευσης και Κατάρτισης (ΟΤΕΚ)» κατ’ εφαρμογή του 
π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του άρθρου 1 του ν. 3320/2005 (ΦΕΚ 48/τ. Α723.2.2005) 
«Ρύθμιση θεμάτων για το προσωπικό του Δημοσίου και 
των νομικών προσώπων του ευρύτερου δημόσιου τομέα 
και για τους Ο.Τ.Α.». 


2. Του άρθρου 11 του π.δ. 164/2004 (ΦΕΚ 134/τ.Α7 
19.7.2004) «Ρυθμίσεις για τους εργαζόμενους με συμ¬ 
βάσεις ορισμένου χρόνου στο δημόσιο τομέα». 

3. Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 (Α’ 98). 

4. Το υπ’ αριθμ. 122/2004 π.δ/γμα «Ανασύσταση του 
Υπουργείου Τουρισμού» (ΦΕΚ 85/Α/2004). 

5. Τον ν. 3270/2004 (ΦΕΚ 187/Α/2004) «Αρμοδιότητες 
του Υπουργείου Τουριστικής Ανάπτυξης και θέματα 
Τουρισμού». 

6. Το υπ’ αριθμ. 121/2004 π.δ/γμα «Διορισμός Υπουργών 
και Υφυπουργών» (ΦΕΚ 84/Α/2004). 

7. Το υπ’ αριθμ. 123/2004 π.δ/γμα «Διορισμός Υπουρ¬ 
γού, Αναπληρωτή Υπουργού και Υφυπουργών» (ΦΕΚ86/ 
Α/2004). 

8. Την υπ’ αριθμ. 2864/3.3.2006 (ΦΕΚ 65/Γ/10.3.2006) 
κοινή απόφαση του Πρωθυπουργού και της Υπουργού 
Τουριστικής Ανάπτυξης «Διορισμός Γ ενικής Γ ραμματέως 
του Υπουργείου Τουριστικής Ανάπτυξης». 

9. Της υπ’ αριθμ. ΔΙΔΚ/Φ. 1/2/6139/23.4.2004 κοινής από¬ 
φασης του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β’527). 

10. Της υπ’ αριθμ. 37930/ΔΙΘΕ 1264/2005 κοινής από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432/ 
Β/14.10.2005). 

11. Τις υπ’ αριθμ. 13/9.12.2004, 18/15.12.2004 και 
411/15.12.2004 αποφάσεις των Υπηρεσιακών Συμβουλίων 
του Οργανισμού Τουριστικής Εκπαίδευσης και Κατάρ¬ 
τισης (ΟΤΕΚ). 

12. Την υπ’ αριθμ. 1321/15.11.2005 απόφασης του Ε’ τμή¬ 
ματος του ΑΣΕΠ περί υπαγωγής στις ρυθμίσεις του 
π.δ/γματος 164/2004 συμβασιούχων υπαλλήλων του 
Οργανισμού Τουριστικής Εκπαίδευσης και Κατάρτισης 
(Ο.Τ.Ε.Κ.) Ν.Π.Δ.Δ. 

13. Την υπ’ αριθμ. 61 β/6.2.2006 απόφαση που λήφθηκε 
στην 6η συνεδρίαση του Δ.Σ. του Ο.Τ.Ε.Κ. 

14. Το υπ’ αριθμ. Φ. 109/01837/7.2.2006 έγγραφο του Ορ¬ 
γανισμού Τουριστικής Εκπαίδευσης και Κατάρτισης. 

15. Το υπ’ αριθμ. Φ110/10/1420/3.5.2006 έγγραφο του 
ΟΤΕΚ από το οποίο προκύπτει ότι δεν υφίστανται κενές 
οργανικές θέσεις αντίστοιχων ή παρεμφερών ειδικοτή¬ 
των, με τις συνιστώμενες στο παρόν σχέδιο. 

16. Το γεγονός ότι από την εφαρμογή των διατάξεων 
της παρούσας απόφασης προκαλείται για το οικονομικό 
έτος 2006 δαπάνη είκοσι πέντε χιλιάδων ευρώ (25.000 €) 
περίπου και για κάθε οικονομικό έτος από το 2007 και 
μετά σαράντα πέντε χιλιάδες ευρώ (45.000 €) περίπου, 
τα οποία και θα καλυφθούν από πιστώσεις του τακτικού 
προϋπολογισμού του Οργανισμού Τουριστικής Εκπαί¬ 
δευσης και Κατάρτισης (κωδ. 0212, 0224, 0225, 0244, 
0227, 0223), αποφασίζουμε: 

Συνιστώνται δύο (2) οργανικές θέσεις προσωπικού με 
σύμβαση εργασίας ιδιωτικού δικαίου αορίστου χρόνου, 
στον Οργανισμό Τουριστικής Εκπαίδευσης και Κατάρ¬ 
τισης (ΟΤΕΚ), προκειμένου να καλυφθούν οι διαπιστω- 
θείσες πάγιες και διαρκείς ανάγκες, κατ’ εφαρμογή του 
π.δ. 164/2004. 

Οι θέσεις κατά κατηγορία και ειδικότητα έχουν ως 
εξής: 

ΑΝΩΤΕΡΑ ΣΧΟΛΗ ΤΟΥΡΙΣΤΙΚΩΝ ΕΠΑΓΓΕΛΜΑΤΩΝ 
ΡΟΔΟΥ (ΘΕΣΗ 1) 

ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ (ΕΠΙΜΕΛΗΤΗΣ) μια (1) 
θέση 

ΑΝΩΤΕΡΑ ΣΧΟΛΗ ΤΟΥΡΙΣΤΙΚΩΝ ΕΠΑΓΓΕΛΜΑΤΩΝ 
ΑΓ. ΝΙΚΟΛΑΟΥ ΚΡΗΤΗΣ (ΘΕΣΗ 1) 

ΤΕ ΤΟΥΡΙΣΤΙΚΩΝ ΕΠΑΓΓΕΛΜΑΤΩΝ (ΕΠΙΜΕΛΗΤΗΣ) μια 
(1) θέση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

ΦΑΝΝΗ ΠΑΛΛΗ - ΠΕΤΡΑΔΙΑ 
-♦- 

Αριθμ. 4748 (8) 

Σύσταση θέσεων στον «Οργανισμό Τουριστικής Εκπαί¬ 
δευσης και Κατάρτισης (ΟΤΕΚ)» κατ’ εφαρμογή του 
π.δ.164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του άρθρου 1 του ν. 3320/2005 (ΦΕΚ 48/τ. Α'/23.2.2005) 
«Ρύθμιση θεμάτων για το προσωπικό του Δημοσίου και 
των νομικών προσώπων του ευρύτερου δημόσιου τομέα 
και για τους Ο.Τ.Α.». 

2. Του άρθρου 11 του π.δ. 164/2004 (ΦΕΚ 134/τ.Α7 
19.7.2004) «Ρυθμίσεις για τους εργαζόμενους με συμ¬ 
βάσεις ορισμένου χρόνου στο δημόσιο τομέα». 

3. Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ.63/2005 (Α’ 98). 

4. Το υπ’ αριθμ. 122/2004 π.δ/γμα «Ανασύσταση του 
Υπουργείου Τουρισμού» (ΦΕΚ 85/Α/2004). 

5. Τον ν. 3270/2004 (ΦΕΚ 187/Α/2004) «Αρμοδιότητες 
του Υπουργείου Τουριστικής Ανάπτυξης και θέματα 
Τουρισμού». 

6. Το υπ’ αριθμ.121/2004 π.δ/γμα «Διορισμός Υπουργών 
και Υφυπουργών» (ΦΕΚ 84/Α'/2004). 

7. Το υπ’ αριθμ. 123/2004 π.δ/γμα «Διορισμός Υπουρ¬ 
γού, Αναπληρωτή Υπουργού και Υφυπουργών» (ΦΕΚ86/ 
Α/2004). 

8. Την υπ’ αριθμ. 2864/3.3.2006 (ΦΕΚ 65/Γ/10.3.2006) 
Κοινή Απόφαση του Πρωθυπουργού και της Υπουργού 
Τουριστικής Ανάπτυξης «Διορισμός Γενικής Γραμματέως 
του Υπουργείου Τουριστικής Ανάπτυξης». 

9. Της υπ’ αριθμ. ΔΙΔΚ/Φ.1/2/6139/23.4.2004 κοινής από¬ 
φασης του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β’527). 


10. Της υπ’ αριθμ. 37930/ΔΙΟΕ 1264/2005 κοινής από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432/ 
Β/14.10.2005). 

11. Τις υπ’ αριθμ. 13/9.12.2004, 18/15.12.2004 και 
19/22.11.2005 αποφάσεις των Υπηρεσιακών Συμβουλίων 
του Ο.Τ.Ε.Κ. 

12. Την υπ’ αριθμ.753/7.3.2006 απόφασης του Δ’ τμή¬ 
ματος του ΑΣΕΠ περί υπαγωγής στις ρυθμίσεις του 
π.δ/γματος 164/2004 συμβασιούχων υπαλλήλων του 
Οργανισμού Τουριστικής Εκπαίδευσης και Κατάρτισης 
(Ο.Τ.Ε.Κ.) Ν.Π.Δ.Δ. 

13. Την υπ’ αριθμ. 160/31.3.2006 απόφαση που λήφθηκε 
στην 14η συνεδρίαση του Δ.Σ. του Ο.Τ.Ε.Κ. 

14. Το υπ’ αριθμ. Φ. 109/17/4838/11.4.2006 έγγραφο του 
Οργανισμού Τουριστικής Εκπαίδευσης και Κατάρτι¬ 
σης. 

15. Το υπ’ αριθμ. Φ110/10/1420/3.5.2006 έγγραφο του 
ΟΤΕΚ από το οποίο προκύπτει ότι δεν υφίστανται κενές 
οργανικές θέσεις αντίστοιχων ή παρεμφερών ειδικοτή¬ 
των, με τις συνιστώμενες στο παρόν σχέδιο. 

16. Το γεγονός ότι από την εφαρμογή των διατάξεων της 
παρούσας απόφασης προκαλείται για το οικονομικό έτος 
2006 δαπάνη εξήντα πέντε χιλιάδων ευρώ (65.000 €) και για 
κάθε οικονομικό έτος από το 2007 και μετά εκατόν πέ¬ 
ντε χιλιάδων ευρώ (105.000), τα οποία και θα καλυφθούν 
από πιστώσεις του τακτικού προϋπολογισμού του Οργα¬ 
νισμού Τουριστικής Εκπαίδευσης και Κατάρτισης (κωδ. 
0212, 0224, 0225, 0244, 0227, 0223), αποφασίζουμε: 

Συνιστούμε τέσσερις (4) οργανικές θέσεις εκπαιδευ¬ 
τικού προσωπικού με σύμβαση εργασίας ιδιωτικού δι¬ 
καίου αορίστου χρόνου, στον Οργανισμό Τουριστικής 
Εκπαίδευσης και Κατάρτισης (ΟΤΕΚ), προκειμένου να 
καλυφθούν οι διαπιστωθείσες πάγιες και διαρκείς ανά¬ 
γκες, κατ’ εφαρμογή του π.δ. 164/2004. 

Οι θέσεις κατά κατηγορία και ειδικότητα έχουν ως 
εξής: 

ΤΕΕ ΑΝΑΒΥΣΣΟΥ (ΘΕΣΗ 1) 

ΙΑΤΡΟΣ ΕΚΠΑΙΔΕΥΤΙΚΟΣ ΠΕ μια (1) θέση 

ΤΕΕ ΗΡΑΚΛΕΙΟΥ ΚΡΗΤΗΣ (ΘΕΣΗ 1) 

ΕΚΠΑΙΔΕΥΤΙΚΟΣ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ ΠΕ μια 
(1) θέση 

ΤΕΕ ΜΑΚΕΔΟΝΙΑΣ (ΘΕΣΗ 1) 

ΕΚΠΑΙΔΕΥΤΙΚΟΣ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ ΠΕ μια 
(1) θέση 

ΤΕΕ ΝΑΥΠΛΙΟΥ (ΘΕΣΗ 1) 

ΕΚΠΑΙΔΕΥΤΙΚΟΣ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ ΠΕ μια 
(1) θέση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

ΦΑΝΝΗ ΠΑΛΛΗ - ΠΕΤΡΑΛΙΑ 

